
ДО
ОБЩИНСКИ СЪВЕТ 
ГР. БУРГАС	


				Д О К Л А Д Н А  З А П И С К А
                                                                от
                                                   инж. Петко Димитров Драгнев
Управител на „БУРГАСБУС“ ЕООД 


ОТНОСНО:	 Приемане на изменение и допълнение в учредителния акт/устава на еднолично дружество с ограничена отговорност „БУРГАСБУС“ 


УВАЖАЕМИ ОБЩИНСКИ СЪВЕТНИЦИ,
Съгласно чл. 8, ал. 1, т. 1 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, орган на управление на общинските еднолични търговски дружества с ограничена отговорност е Общинският съвет, който изпълнява функциите на общо събрание. 
В разпоредбата на чл. 137, ал. 1 от Търговския закон са регламентирани правомощията, с които разполага общото събрание на дружествата с ограничена отговорност. Съгласно чл.147, ал.2 от Търговския закон едноличният собственик решава въпросите от компетентността на общото събрание, за което се съставя протокол в съответната за решенията на общото събрание форма.
С изменения на Търговския закон ДВ, бр. 105 от 2016 г. бе приета нова ал. 4 на чл. 137, съгласно която за решенията по чл. 137, ал. 1 т. 2, т.4, 5 предложение първо и т. 7 се съставя протокол с нотариално удостоверяване на подписите и съдържанието, извършени едновременно, освен ако в дружествения договор е предвидена писмена форма.
Това са решенията, с които общото събрание приема и изключва съдружници, дава съгласие за прехвърляне на дружествен дял на нов член; взема решения за намаляване и увеличаване на капитала; избира управителя и взема решения за придобиване и отчуждаване на недвижими имоти и вещни права върху тях. 
Тези решения подлежат на вписване в Търговския регистър, което налага протоколът с взетите решения на общинския съвет да бъде заверяван пред нотариус, тъй като към настоящия момент в учредителния акт/устава на „БУРГАСБУ“ ЕООД липсва разпоредба, с която да е предвидено, че взетите решения на общото събрание по чл. 137, ал. 1, т. 2, 4, т. 5 предложение първо и т. 7 от ТЗ, ще се приемат в писмена форма, каквато възможност е уредена в диспозитивната норма на чл. 137, ал. 4 ТЗ. 
За избягване на формалните законови изисквания, е целесъобразно да бъде  променен учредителния акт на „БУРГАСБУС“ ЕООД, като се приеме нов Раздел/Глава - „Приемане на решения“ със следното съдържание: „За решенията на едноличния собственик на капитала по чл. 137, ал. 1, т. 2, 4, т. 5 предложение първо и т. 7 от  ТЗ се съставя протокол в писмена форма“.  
Предвид изложеното и на основание чл. 137, ал. 4, чл.147, ал. 2 от Търговския закон, както и на основание чл. 12, ал. 1, т. 2 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, предлагам, Общински съвет - Бургас да вземе следното
                                        
Р Е Ш Е Н И Е:


Изменя и допълва учредителния акт на „БУРГАСБУС“ ЕООД, като създава нов – Раздел/Глава - „Приемане на решения“ със следното съдържание: 
„За решенията на едноличния собственик на капитала по чл. 137, ал. 1, т. 2, 4, т. 5 предложение първо и т. 7 от  ТЗ се съставя протокол в писмена форма“.  

УПРАВИТЕЛ:

Инж. Петко Драгнев

 




 
